Predkladacia správa

	Vláda Slovenskej republiky uznesením č. 365 z 19. apríla 1994 vzala na vedomie záverečnú správu o realizácii ústavného zákona č. 496/1990 Zb. o navrátení majetku Komunistickej strany Česko - Slovenska ľudu Českej a Slovenskej Federatívnej republiky.

	Súčasne vláda Slovenskej republiky citovaným uznesením uložila

-	ministrovi financií priebežne refundovať účelne vynaložené a preukázané náklady okresných úradov a po ukončení súdnych konaní previesť finančné prostriedky z účtu „Realizácia majetku KSČ“ do štátneho rozpočtu,

-	prednostom okresných úradov využiť všetky právne prostriedky na uspokojenie pohľadávky štátu a získané finančné prostriedky poukázať na účet Ministerstva financií SR a pokračovať vo vymáhaní pohľadávok prevzatých ako súčasť majetku orgánov a organizačných zložiek KSČ a výťažok poukázať na účet Ministerstva financií SR.

Tieto úlohy prestali byť aktuálne vzhľadom na skutočnosť, že problematika navrátenia majetku Komunistickej strany Česko – Slovenska, resp. jej právnych nástupcov je definitívne skončená. Nakladanie so súdmi priznanými nárokmi sa bude riadiť režimom zákona č. 278/1993 Z.z. o správe majetku štátu v znení neskorších predpisov. Všetky účelne vynaložené a preukázané náklady okresných úradov na súdne konania v súvislosti s realizáciou majetku KSČ sú vyrovnané. Z tohto dôvodu nie je potrebné ich osobitné sledovanie a  navrhuje sa zrušenie úloh vyplývajúcich z uznesenia č. 365 z 19. apríla 1994.

	Predložený návrh  nemá finančný, ekonomický a environmentálny vplyv,  ani vplyv na zamestnanosť a podnikateľské prostredie.